U tijeku je provedba aktivnosti definiranih Ugovorom o dodjeli bespovratnih sredstava u svrhu provedbe Operacije pod nazivom „Uspostavljanje sustava akreditacije za bolničke zdravstvene ustanove“.

Bespovratna sredstva se unutar Prioritetne osi 4 – „Dobro upravljanje“ Specifičnog cilja 11.i.1. „Povećanje djelotvornosti i kapaciteta u javnoj upravi kroz poboljšanje pružanja usluga i upravljanja ljudskim potencijalima“ Operativnog programa „Učinkoviti ljudski potencijali 2014. – 2020.“ dodjeljuju iz Europskog socijalnog fonda.

Razdoblje provedbe Operacije traje 36 mjeseci.

Ukupna vrijednost Operacije iznosi 14.772.000 HRK (1.993.979,73 €), od toga ESF sufinanciranje iznosi 12.556.200,00 HRK (1.694.882,77 €) (85%), a nacionalno sufinanciranje iznosi 2.215.800,00 HRK (299.096,96 €) (15%).

Potpisnici Ugovora o dodjeli bespovratnih sredstava su Ministarstvo rada i mirovinskoga sustava, Hrvatski zavod za zapošljavanje i Ministarstvo zdravstva kao korisnička institucija.

Kvaliteta zdravstvene skrbi i sigurnost pacijenata su prioriteti razvoja zdravstva Republike Hrvatske. Prema Strateškom planu razvoja ljudskih resursa u zdravstvu 2015. – 2020. naglašava se kako je osiguranje i uvođenje sustava kvalitete u bolnicama važan preduvjet učinkovitog i djelotvornog funkcioniranja zdravstvenog sustava. Također, razvoj ljudskih resursa u sustavu zdravstva temeljni je alat koji osigurava dostupnost dobre i kvalitetne zdravstvene zaštite čime se direktno utječe na zdravstveno stanje stanovništva, ali i na osiguranje održivosti zdravstvenog sustava. Uspostavljanje sustava akreditacije doprinijet će kvalitetnom i organiziranom sustavu rada u bolničkim zdravstvenim ustanovama u skladu sa Strateškim planom. Realizacijom ove Operacije dobit ćemo certificirane vanjske nacionalne ocjenitelje neophodne za provođenje vanjske ocjene tijekom akreditacijskog postupka u bolnicama. Provest će se i edukacije u bolnicama u području praćenja kvalitete skrbi i sigurnosti pacijenata što će unaprijediti ljudske kadrove i organizaciju te omogućiti održivost i daljnji razvoj sustava nacionalne akreditacije bolničkih zdravstvenih ustanova.